CELEX: E2011P0011
Language: da
Date: 2011-08-29 00:00:00
Title: Sag anlagt den 29. august 2011 af Kongeriget Norge mod EFTA-Tilsynsmyndigheden (Sag E-11/11)

10.11.2011   
            
            
               DA
            
            
               Den Europæiske Unions Tidende
            
            
               C 325/8
            
         Sag anlagt den 29. august 2011 af Kongeriget Norge mod EFTA-Tilsynsmyndigheden
   (Sag E-11/11)
   2011/C 325/04
   Kongeriget Norge ved advokat Ketil BØE MOEN, Kammeradvokatens kontor, og konsulent Beate GABRIELSEN, direktoratet for juridiske anliggender, Udenrigsministeriet, som befuldmægtigede for Kongeriget Norge, har den 29. august 2011 anlagt sag mod EFTA-Tilsynsmyndigheden ved EFTA-Domstolen.
   Sagsøgeren har nedlagt følgende påstande:
   
               1)
            
            
               EFTA-Tilsynsmyndighedens afgørelse nr. 205/11/KOL af 29. juni 2011 annulleres, og
            
         
               2)
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               I EFTA-Tilsynsmyndighedens afgørelse nr. 205/11/KOL af 29. juni 2011 blev det fastslået, at de tre foranstaltninger i den tillægsaftale, der blev undertegnet af de norske myndigheder og Hurtigruten i 2009, udgjorde statsstøtte, som var uforenelig med EØS-aftalens funktion som omhandlet i EØS-aftalens artikel 61, stk. 1, for så vidt som de udgør en form for overkompensation for offentlig tjeneste.
            
         
               —
            
            
               Sagsøgeren har nedlagt påstand om annullation af den omtvistede afgørelse.
            
         
               —
            
            
               Sagsøgeren gør bl.a. gældende, at EFTA-Tilsynsmyndigheden:
               
                           —
                        
                        
                           har begået en åbenbar retlig og/eller anlagt en åbenbar urigtig vurdering, da den fastslog, at de pågældende foranstaltninger udgør statsstøtte som omhandlet i EØS-aftalens artikel 61, stk. 1
                        
                     
                           —
                        
                        
                           har begået en åbenbar retlig og/eller anlagt en åbenbar urigtig vurdering i sin anvendelse af EØS-aftalens artikel 59, stk. 2
                        
                     
                           —
                        
                        
                           har tilsidesat retsikkerhedsprincippet ved vedtagelsen af den omtvistede afgørelse, og
                        
                     
                           —
                        
                        
                           ikke har givet en fyldestgørende begrundelse ved vedtagelsen af den omtvistede afgørelse, jf. artikel 16 i tilsyns- og domstolsaftalen.